Source: https://politeia.org.ro/stiri-revista-presei/revista-presei-11-martie-modificari-la-codul-silvic-orice-taiere-de-lemn-devine-infractiune/63577/
Timestamp: 2020-07-16 13:55:40+00:00

Document:
Revista Presei – 11 martie. “Autentica pandemie care afectează România este pandemia demagogiei şi a incompetenţei.” | PoliteiaWorld
Home » Stiri / Revista Presei	» Revista Presei – 11 martie. “Autentica pandemie care afectează România este pandemia demagogiei şi a incompetenţei.”
Buna dimineata intr-o zi de miercuri, 11 martie! Vremea va fi mai caldã decât în mod obişnuit la aceastã datã în sudul şi estul ţãrii şi apropiatã de normalul termic în rest. În regiunile vestice, nordice şi centrale cerul va fi mai mult noros şi va ploua în Maramureş şi pe arii restrânse în Crişana, Transilvania şi nordul Moldovei. În restul teritoriului înnorãrile vor fi trecãtoare, iar ploile izolate. La munte, mai ales în nordul Carpaţilor Orientali şi izolat în restul zonei montane, la altitudini mari, va fi lapoviţã şi ninsoare. Vântul va sufla slab şi moderat, cu intensificãri la munte şi pe suprafeţe mici în rest, cu precãdere în sud, în sud-est şi nord-vest. Temperaturile maxime se vor încadra între 7 şi 16 grade, iar cele minime între 1 şi 9 grade. Bucuresti: +14 gr.C./ +4 gr.C., innorat.
Opinie separata la decizia CCR in cazul Orban, formulata de judecatoarele Livia Stanciu si Simina Tanasescu Livia Stanciu si Simina Tanasescu au formulat o opinie separata la motivarea deciziei CCR privind desemnarea lui Ludovic Orban ca premier, Astfel, cele doua considera ca solicitarea de solutionare a conflictului juridic intre presedintele Romaniei si Parlament trebuia respinsa. In opinia lor, decizia luata se bazeaza pe declaratii politice, ceea ce constituie “un precedent periculos”. “Consideram ca cererea de solutionare a conflictului juridic de natura constitutionala intre Presedintele Romaniei si Parlamentul Romaniei, in legatura cu desemnarea unui candidat la functia de prim-ministru, trebuia respinsa ca nefondata, intrucat nu sunt intrunite criteriile definitorii ale unui conflict juridic de natura constitutionala, de vreme ce nu a existat nici blocaj institutional si nici o interpretare diferita a articolului 103 din Constitutia Romaniei; fundamentarea unei decizii a Curtii Constitutionale pe declaratii politice constituie un precedent periculos pentru jurisdictia constitutionala, tot astfel cum a fost si negarea valorii de precedent a unei decizii anterioare a Curtii Constitutionale”, se arata in opinia separata. Cele doua judecatoare sustin ca singurul act juridic care a concretizat intentia presedintelui de a demara procedura de investire a Guvernului a fost decretul prin care a desemnat un candidat la functia de prim-ministru. In opinia lor, seful statului ar fi incalcat art.103 alin. (1) din Constitutie doar daca nu ar fi procedat la desemnarea unui candidat. “Insa, o analiza a declaratiilor politice ale actorilor institutionali nu ar fi trebuit sa capete relevanta in cadrul unei argumentatii juridice. Curtea Constitutionala nu solutioneaza conflicte politice, ci numai conflicte juridice de natura constitutionala. Or, declaratii politice, facute in alte imprejurari decat cele legate strict de derularea procedurii prevazuta de art.103 din Constitutie, au fost selectate si interpretate pentru a le conferi un sens din care sa rezulte ca prim-ministrul desemnat nu ar fi dorit sa obtina votul de investitura si sa conduca un nou Guvern, iar Presedintele Romaniei ar fi realizat o distorsionare a dispozitiilor constitutionale fara a fi savarsit vreun act juridic in acest sens”, se mai mentioneaza in opinia separata. Desemnarea lui Ludovic Orban pentru functia de prim-ministru nu reprezinta prima solicitare de investitura, arata Curtea Constitutionala in motivarea deciziei prin care a constatat ca exista conflict juridic intre presedinte si Parlament privind insarcinarea liderului PNL sa formeze un nou Guvern. Integral: http://www.ziare.com
Cum isi motiveaza CSM avizul negativ in cazul Licu: Plagiatul si masoneria, hibele care provoaca o imagine controversata Sectia pentru procurori din CSM arata in motivarea avizului negativ ca procurorul Bogdan Licu, propus de ministrul Justitiei pentru functia de prim adjunct al procurorului general, nu indeplineste exigentele necesare din perspectiva numirii in aceasta functie importanta din Ministerul Public.“Lipsa de previziune, impozibilitatea prezentarii unei strategii manageriale bine conturate, insuficienta preocupare pentru actualizarea cunostintelor profesionale si a celor specifice functiei de conducere vizate, lipsa capacitatii de asumare a raspunderii si de autoanaliza retrospectiva, deficientele de comunicare si controversele privind persoana, de natura a vulnerabiliza imaginea institutionala,” este caracterizarea facuta lui Licu in motivarea avizului dat de Sectia pentru procurori din CSM. Votul negativ in acest caz s-a dat cu un scor strans, 4 la 3. Ultimul cuvant in aceasta numire il va avea Klaus Iohannis, pentru avizul CSM este unul consulativ….”Contrar amplei experiente manageriale in functiile de conducere de la nivelul unitatii de parchet pentru care candideaza, din raspunsul la intrebarile adresate se retine imposibilitatea identificarii unor masuri efective care sa conduca la realizarea obiectivelor expuse in proiectul depus,” motiveaza CSM. Lipsa unei viziuni manageriale ar rezulta si din faptul ca, la solicitarea unor exemple de masuri ce urmeaza a fi intreprinse in vederea realizarii obiectivelor propuse, Licu ar fi dat un raspuns evaziv, invocand actul decizional al procurorului general in stabilirea viziunii manageriale a Ministerului Public, “ceea ce denota si o lipsa a asumarii responsabilitatii specifice functiei.” CSM: A vulnerabilizat imaginea Mnisterului Public “In privinta activitatii de comunicare publica, Sectia retine ca modul de gestionare a acestei activitati in cazuri intens mediatizate (cazul Sorina, cazul Caracal) a vulnerabilizat imaginea Ministerului Public. Chiar daca, in parte, pe parcursul interviului, candidatul a admis existenta unor astfel de disfunctionalitati in comunicarea institutionala, fie a minimalizat impactul asupra imaginii institutiei, fie a incercat sa-si justifice actiunile prin invocarea unei argumentatii neverificabile public. Integral: http://www.ziare.com
Operatiunile de flagrant la DNA sunt aproape de disparitie: Serviciul Tehnic a participat la un singur flagrant in 2019 Operatiunile de prindere in flagrant a unor persoane vizate intr-o ancheta de coruptie au fost reduse “pana la cvasi-disparitie,” potrivit Raportului de activitate a DNA pe anul 2019, capitolul privind situatia de la Serviciul Tehnic. Este vorba de structura care se ocupa, printre altele, de interceptarile telefonice si filaje. Procurorii DNA vorbesc despre lipsa totala a echipamentelor tehnice necesare punerii in executare a masurii de supraveghere, filajul, in conditiile utilizarii la scala larga a noilor tehnologii de comunicare si ale pastrarii si transmiterii documentelor in format electronic. “Aceasta lipsa are potentialul de a afecta substantial capacitatea Directiei Nationale Anticoruptie de a proba activitatile infractionale,” explica anchetatorii. Trebuie sus ca, dupa decizia CCR care a scos serviciile secrete din activitatea de urmarire penala, aceste activitati de filaje si interceptari, similare cu cele realizate de Serviciul Tehnic din DNA, mai pot fi facute si de structurile din cadrul Ministerului de Interne: Directia Operatiuni Speciale (DOS) sau Directia Generala Anticoruptie (DGA). Ce face Serviciul Tehnic Serviciul Tehnic se compune din Biroul Telecomunicatii, Biroul Tehnic si Compartimentul de Interventie si Escorta. Ierarhic, Serviciul Tehnic este coordonat si controlat direct de catre procurorul-sef DNA. In cursul anului 2019, ofiterii de politie judiciara ai Serviciului Tehnic au fost delegati sa efectueze acte de urmarire penala intr-un numar de 114 dosare (fata de 105 de dosare in anul 2018), punand in executare 261 de incheieri de dispunere a masurilor de supraveghere tehnica (fata de 165 de incheieri in anul precedent)….Ofiterii Biroului Telecomunicatii au fost delegati sa efectueze acte de urmarire penala intr-un numar de 114 cauze. Astfel, pe parcursul anului 2019 au fost primite, in vederea punerii in aplicare, 261 de incheieri emise de catre instante (fata de 164 emise in cursul anului 2018), insumand 424 de mandate de supraveghere tehnica (fata de 238 in anul 2018).”Numarul total al posturilor telefonice cu privire la care au fost puse in executare masuri de supraveghere tehnica constand in interceptarea comunicatiilor a fost de 689 (fata de 482 in anul precedent),” se arata in documentul citat….. Pe de alta parte, ofiterii Biroului Tehnic au fost delegati sa efectueze acte de urmarire penala intr-un numar de 82 de cauze, cu privire la 217 mandate de supraveghere tehnica si 15 ordonante provizorii emise de procuror. Integral: http://www.ziare.com
Raport DNA: Peste 400 de inculpaţi în dosare de mare corupţie. Cine sunt persoanele condamnate DNA arată, în raportul de activitate pe anul trecut, că din cei 262 de inculpaţi achitaţi, 84 primiseră în primă instanţă pedepse de condamnare cu până la 7 ani cu executare. Au fost identificaţi peste 400 de inculpaţi doar în dosare de mare corupţie, printre aceştia, parlamentari, secretari de stat, profesori, preoţi etc. Cel mai lung proces penal, de la sesizarea organelor de urmărire şi până la rămânerea definitivă a hotărârii judecătoreşti, pentru toate persoanele judecate, indiferent de soluţie, a fost de peste 15 ani, iar cel mai scurt s-a încheiat în 48 de zile. Faza de judecată finalizată cel mai rapid a durat 35 de zile, iar procesul cel mai lung a avut o durată de 13 ani 3 luni şi 18 zile. Activitatea judiciară în cauze penale Un număr de doar 38 de procurori au desfăşurat activitatea judiciară a DNA, majoritatea de la Secţia judiciară penală. Aceştia au participat la 11.124 cauze la şedinţe de judecată. 33,76 la sută din cauze s-au încheiat cu achitări….Potrivit sursei citate, din cei 262 de inculpaţi achitaţi definitiv în anul 2019, un număr de 64 inculpaţi au fost achitaţi ca urmare a aplicării Deciziei CCR nr. 405/2016 cu efect de dezincriminare parţială a infracţiunii de abuz în serviciu; 8 inculpaţi au fost achitaţi în baza art.181 C.pen. apreciindu-se de către instanţele de judecată lipsa pericolului social al faptelor deduse judecăţii; 190 de inculpaţi au fost achitaţi pe alte temeiuri decât lipsa de pericol social şi a deciziilor Curţii Constituţionale. Dintre cei 262 de inculpaţi achitaţi prin hotărâri definitive, faţă de 84 de inculpaţi au fost pronunţate în primă instanţă pedepse de condamnare cu până la 7 ani cu executare, ceea ce relevă o jurisprudenţă neunitară. Integral: https://stirileprotv.ro
Coronavirus – criză informațională de proporții mondiale Coronavirus a devenit o criză globală cu implicații individuale, societale, economice, politice și, deși nu încă evidente, geopolitice. Criza este încă departe de a fi limitată și, mai ales, înțeleasă în toate dimensiunile și implicațiile ei. Guvernele naționale și instituțiile internaționale sunt în acest moment preocupate, pe bună dreptate, să stopeze răspândirea epidemiei și să limiteze efectele acesteia în plan medical. Este foarte important, însă, să fie gândite, discutate și implementate măsuri pe termen mediu care să micșoreze impactul fenomenului Coronavirus în toate celelalte dimensiuni și la toate nivelurile. Astfel: La nivel național: – România este țara europeană cu cel mai mare număr de cetățeni care muncesc în alte țări din UE, mai ales Italia. Dincolo de măsurile imediate care privesc limitarea răspândirii COVID-19 de către românii care, fie pentru sărbători, fie de frica virusului, se întorc acasă, există un aspect economic important. Românii care muncesc în Italia, dar și în alte țări europene, trimit acasă remiteri substanțiale, importante la nivel economic național, dar mai ales la nivel social. Scăderea inevitabilă a acestor remitențe, cu atât mai drastică cu cât criza se acutizează, va avea și acest impact social, încă necalculat dar care merită atenția autorităților. – Coronavirus are un impact destabilizator major afectând securitatea națională, în sensul ei modern și larg, care transcede aspectele strict militare. CSAT ar trebui să analizeze și să recomande soluții pentru conținerea acestei crize, cu precădere în perioada sărbătorilor pascale, dar și pe termen mediu. Integral: https://www.digi24.ro
Pandemia demagogică şi isteria naţională Specialiştii improvizaţi şi atoateştiutorii semidocţi domină, în acest moment de încercare colectivă, spaţiul public autohton. Suveranitatea demagogică din platoturile televiziunilor de ştiri se întâlneşte,armonios, cu delirul din mediul digital. Influencerul şi politicianul îşi unesc energiile spre a indica calea de urmat unei naţiuni ce alunecă, lent, dar fatal, pe panta teribilă a isteriei şi fricii . Căci autentica pandemie care afectează România este pandemia demagogiei şi a incompetenţei. Nu doar statul este fragil şi indecis, cu a sa reţea clientelară ce parazitează toate nivelele administraţiei, ci şi societatea însăşi este vulnerabilă, incapabilă, parcă, să identifice un numitor comun al calmului şi al decenţei în ceasuri de criză. Şi nimic nu este mai periculos decât această revărsare de soluţii aberante şi de apeluri ultimative. Dincolo de haosul instituţional pe care il dezvăluie, ca o hârtie de turnesol, neliniştitoare este tentaţia de a renunţa la echilibru în favoarea iritării ce alimentează, paroxistic, anxietatea şi starea de nelinişte. Este ca şi cum, alături de virusul care se propagă, un demon al nebuniei şi al panicii s-ar răspândi, la rândul său, purtat de toţi cei care aspiră să fie îndrumători şi salvatori de ocazie. Senzaţionalismul mediatic este doar o parte a dramei pe care o trăim. Propria noastră înclinaţie spre iresponsabilitate este , de asemenea, răspunzătoare pentru căderea în acest maelstrom al ştirilor false şi al exaltării colective. Societatea noastră, în mai mai mare măsură decât altele, este obligată să înfrunte nu doar ameninţarea unei epidemii, ci şi proprii săi demoni care o bântuie. Pandemia nu este doar medicală: forţa de iradiere a demagogiei şi iresponsabilităţii nu este cu nimic mai puţin redutabilă. Ţesutul social al României este măcinat de neîncredere, de cleptocraţie, de educaţia precară, de suspiciunea conspiraţionistă hrănită de televiziunile tabloidizate. Solidaritatea elementară pare să fie absentă din acest peisaj populat de agrevitate şi de frica abia mascată. Solidaritatea, ca alternativă la disperare şi atomizare, nu se poate întemeia decât pe creşterea acelor valori ale decenţei,grijii faţă de semenii noştri, politeţii, calmului. Toate acestea sunt complementul, natural, şi organic, al organizării medicale în vederea gestionării crizei de acum. Tabloul pe care îl contemplăm este acela al impasului nostru, instituţional şi uman. Decenţa, responsabilitatea şi calmul par să fie, acum, ca şi în alte rânduri, dispreţuite. Demagogia şi panica sunt alternativa preferată de mulţi dintre conaţionalii noştri. Solidaritatea lasă loc alarmismului şi isteriei, organizarea calmă şi igiena elementară sunt abandonate în favoarea delirului ce înaintează, ca un val seismic, parcă de neoprit. Pandemia scoate la suprafaţă un rău românesc cu mult mai profund. După trei decenii de la emanciparea de comunism, reîntemeierea României, ca stat de drept şi comunitate civică, rămâne o promisiune neonorată. Integral: https://www.marginaliaetc.ro
Cine este senatorul PNL prins cu o dublă minciună de Paula Herlo: ”A fost halucinant!” Pe senatorul PNL Iulian Dumitrescu, jurnalista Paula Herlo l-a găsit la ședința biroului politic al PNL de la Senat, astfel că l-a așteptat să termine discuțiile, ca să îl întrebe despre afacerile lui în județul Călărași….. ”Nu am făcut afaceri în Călărași, sunt legende și povești, multe. N-am făcut afaceri decât până în 2008, nu am avut treabă cu statul și vă mulțumesc și vă urez o zi bună.” – spune Iulian Dumitrescu în timp ce încerca să scape de jurnalista Pro TV îndreptându-se spre liftul Parlamentului. Însă senatorul PNL Iulian Dumitrescu a făcut afaceri în Călărași din 2007 până în 2009, alături de asociatul său, semnând contracte în valoare de aproximativ 5 milioane de euro…. In 2008, Dumitrescu și-a cesionat acțiunile către asociatul său, dar a continuat să semneze contracte cu Consiliul Județean în calitate de director, inclusiv în 2009. Din 2010 nu mai semnează contracte, iar explicația vine puțin mai târziu, pentru că se hotărăște să intre în politică. În 2012 a apărut pe afișe electorale și a cerut să fie votat senator de Călărași. Susținătorul candidaturii a fost chiar semnatarul contractelor de asfaltări, Răducu Filipescu, președintele Consiliului Județean. După retragerea lui, în afaceri a intrat tatăl său, alături de fostul asociat, care a încheiat contracte la Călărași. Acuzat că ar fi în spatele unui grup de interese, Paula Herlo i-a cerut senatorului un punct de vedere. Semnăturile lui apar pe contracte inclusiv în 2009. Ca o coincidență, după ce Dumitrescu ajunge senator, fostul asociat câștigă lucrare după lucrare în Călărași. În programul PNDL, județului Călărași i-au fost alocate aproximativ 90 de milioane de euro: Peste 50 de milioane au ajuns la firmele deținute de fostul său asociat. ”A fost halucinant. Aveam așa un teanc de contracte, toate semnate de Iulian Dumitrescu. Iar el îmi spunea, uitându-se în ochii mei, că n-a făcut afaceri cu statul și că a avut afaceri până în 2008. Ori eu aveam contracte inclusiv din 2009. Deci, iată, 2 minciuni în același timp: 1, n-a făcut afaceri cu statul, 2 n-am semnat după 2008. (…) Integral: https://stirileprotv.ro
Modificari la Codul Silvic: Orice taiere de lemn devine infractiune. Cum va fi comercializat materialul lemnos Ministrul Mediului, Costel Alexe, a anuntat marti, mai multe modificari la Codul Silvic, urmand sa fie considerata infractiune orice taiere de lemn, indiferent de cantitate. In plus, urmeaza sa fie schimbat modul in care este comercializat materialul lemnos si sa fie luata in paza o suprafata de 200.000 de hectare de paduri. Costel Alexe a declarat marti, intr-o conferinta de presa, ca a depus la Camera Deputatilor un proiect de lege pentru modificarea Codului Silvic, care isi propune masuri mai ferme pentru combaterea taierilor ilegale de paduri, precizand ca aceasta initiativa este sustinuta de parlamentari USR, PSD, PMP si PNL. Astfel, potrivit unei prevederi, va fi infractiune orice taiere de lemn, indiferent de cantitate, in prezent fiind contraventie daca sunt taiati cel putin cinci metri cubi. “Daca pana astazi in Romania puteau fi taiati cinci metri cubi si nu putea constitui infractiune si doar contraventie, astazi, cu implementarea acestui act normativ, indiferent de valoarea prejudiciului produs, va fi infractiune si evident va fi pedepsit ca atare. Imi doresc inca o data sa inteleaga toata lumea ca legea este lege pentru toti si trebuie respectata si sper ca toti cei care vor mai avea de gand sa taie ilegal sau sa fure din padurile Romaniei sa-i vedem, asa cum am declarat, cu catusele pe maini”, a spus ministrul Mediului marti. El a mentionat ca o alta masura se refera la modul de comercializare a materialului lemnos. “Astazi, dupa cum bine stiti, el este comercializat ca lemn pe picior, ne dorim ca aceasta modalitate sa fie schimbata prin modificarea acestui Cod Silvic si sa ajungem asa cum este in toate statele europene, sa vindem lemnul fasonat. Astazi in Romania doar 33% din materialul lemnos este vandut ca lemn fasonat si restul de 67% lemn pe picior. Integral: http://www.ziare.com
Ministerul Transporturilor a autorizat construirea Sectiunii 1 a autostrazii Sibiu-Pitesti Ministerul Transporturilor a emis Autorizatia de Construire pentru Sectiunea 1 a autostrazii Sibiu-Pitesti, anunta Compania Nationala de Administrare a Infrastructurii Rutiere (CNAIR).”Astazi (luni – n.red.), 09.03.2020, Ministerul Transporturilor, Infrastructurii si Comunicatiilor a emis Autorizatia de Construire pentru Sectiunea 1 a Autostrazii Sibiu – Pitesti, Lotul 1, Sibiu – Boita (km 0+000 – km 13+170). Contractul de proiectare si executie pentru Lotul 1 (km 0+000 – km 13+170), cu o valoare de 612.647.863,38 lei, fara TVA, a fost semnat in data de 14 aprilie 2019, intre CNAIR si Compania Porr Construct SRL”, a anuntat CNAIR intr-un comunicat de presa. Potrivit sursei citate, durata contractului este de 108 luni, din care 12 luni perioada de proiectare, 36 de luni perioada de executie a lucrarilor si 60 de luni perioada de garantie. De asemenea, au fost finalizate studiile topografice, geotehnice, arheologice, hidrologice, precum si lucrarile de asanare, astfel incat, in prezent, se lucreaza la drumurile tehnologice si la platformele pentru foraje piloti. Integral: http://www.ziare.com
Spalati-va pe maini! Cu ce? Aproape o mie de blocuri din Bucuresti au apa calda si caldura putina sau deloc In conditiile in care autoritatile le recomanda romanilor sa se izoleze la domiciliu si sa acorda mai multa atentie igienei personale, in contextul epidemiei de coronavirus, mii de bucuresteni au ramas fara apa calda si caldura. La acest moment, per total – potrivit informarii Termoenergetica SA – peste 70 de blocuri din Sectorul 3 – situate in zona statiei de Metrou 1 Decembrie – au ramas fara apa calda si caldura, din cauza unei avarii. In teorie, daca reparatiile merg conform planului, oamenii de acolo ar trebui sa aiba apa calda si caldura din nou incepand cu miezul noptii. In plus, alte 370 de imobile au intreruperi pentru ca Termoenergetica executa lucrari programate la reteaua de termoficare din zona Bulevardelor Nicolae Grigorescu si Basarabia, pana pe Pantelimon si Colentina. In teorie, si la aceste blocuri ar trebui sa se reia furnizarea caldurii si apei calde tot in cursul zilei de marti. Nu in ultimul rand, alte peste 500 de imobile (dintre care unele blocuri inalte – n.red.) primesc caldura si apa calda “sub parametri” – adica putin sau deloc. Si acestor bucuresteni ar trebui sa li se rezolve problemele tot in cursul zilei de azi, potrivit Termoenergetica. Intrebarea este: chiar daca au ramas acasa ca sa previna raspandirea coronavirusului, cum pot oamenii sa aiba grija de igiena proprie, doar cu apa rece? Integral: http://www.ziare.com
Patronatul din industria farma: Pentru următoarele două-trei luni nu vor fi probleme de aprovizionare a farmaciilor, însă deja s-au scumpit unele materii prime și cu 50%/ China și India au restricționat exporturile / Cetățenii încep să facă stocuri de medicamente, nu recomandăm Pe termen scurt nu există probleme de producție în domeniu în România și de aprovizionare a farmaciilor din cauza epidemiei mondiale de coronavirus, însă materiile prime s-au scumpit deja mai ales pentru medicamentele care tratează febra și durerile, a declarat, marți, pentru G4Media.ro, Dragoș Damian, reprezentantul Patronatului Producătorilor Industriali de Medicamente din România (PRIMER). Prețurile medicamentelor nu vor fi majorate, pentru că acestea sunt reglementate, dar se pune problema dacă toți producătorii vor putea suporta majorarea prețurilor la materii prime. Potrivit acestuia, China și India au început să restricționeze exporturile de materii prime, iar unele țări europene au început să își facă stocuri de medicamente, astfel că este de așteptat să impună restricții la exporturi. Dragoș Damian a precizat că pe termen foarte scurt (două-trei luni) nu vor fi probleme de aprovizionare a farmaciilor, însă situația este în dinamică și nu pot fi excluse lipsuri peste câteva luni. „China și India încep să restricționeze exporturile de materii prime. Sunt țări europene, precum Danemarca și Germania, care au început să facă stocuri de medicamente. Este evident că dacă aceste țări încep să-și facă stocuri, vor restricționa exporturile”, a declarat Damian. Acesta a precizat că au început să crească prețurile la materiile prime, în condițiile în care 60% din materiile prime pentru medicamente la nivel mondial sunt furnizate de India și China. Valoarea materiilor prime furnizate doar de China este de aproximativ 200 de miliarde de dolari anual. Dragoș Damian a menționat că, spre exemplu, au crescut cu 25% prețurile la materiile prime pentru Paracetamol și Ibuprofen, iar în general au fost majorate prețurile materiilor prime pentru medicamentele care tratează febra și durerea, simptome asociate cu coronavirusul. Reprezentantul PRIMER a explicat că, deși crește prețul materiilor prime, prețurile medicamentelor nu vor fi majorate, pentru că acestea sunt reglementate, astfel că toate costurile suplimentare sunt suportate de producători. În acest condiții, există riscul ca la un moment dat unii producători să nu mai poată suporta costurile de producție. Potrivit lui Dragoș Damian, sunt materii prime care s-au scumpit și cu 50%. Integral: https://www.g4media.ro
Unde este domnu’ Iohannis? 10 posibile răspunsuri • Iohannis a plecat de urgenţă în Italia, să-l prindă carantina într-un loc frumos; • În China, cel mai sigur loc din lume, acum că a trecut epidemia; • A plecat 2 săptămâni în pelerinaj pe Camino de Santiago, să se roage pentru persoanele infectate; • E izolat la domiciliu; • E izolat într-o altă casă pentru care se judecă; • E izolat într-o casă pe care o deţine cu soţia; • E izolat într-o vilă din Sibiu; • Cu siguranţă nu se ascunde după fusta lui Carmen, că ar fi prea scurtă; • La schi în Alpii Francezi, dacă tot şi-a pus mască pe faţă; Integral: https://www.timesnewroman.ro
Turiștii care merg în Bucegi, rugați să nu mai hrănească Sfinxul Administrația rezervației și zonei de protecție ecologică Bucegi avertizează, și în acest weekend, pe călătorii care vor urca până la Sfinx să nu-l mai hrănească, să nu-i mai aducă tot felul de pufuleți și napolitane sau orice alte produse alimentare. „Sfinxul este foarte vechi, este o zonă protejată de lege, vorbim aici de un regim special nu de orice cipsuri cu doi lei punga de la chioșc din gară de la Bușteni. Din cauza mâncării de proastă calitate primită de la turiști au început să-i apară bolovani noi pe ceafă și un ochi i s-a blegit”, a declarat cabanierul Silviu Cătană. Sfinxul din Bucegi este unul din ultimii din țară, aceștia fiind o specie pe cale de dispariție. Integral: https://www.timesnewroman.ro
24 Raspunsuri la Revista Presei – 11 martie. “Autentica pandemie care afectează România este pandemia demagogiei şi a incompetenţei.”
Tzepelica11/03/2020 at 09:20
De la Toparceanu citire (bacilul Koch): 🙂
“Iar când te duci la teatru sau intri în vreo școală
https://www.poezie.ro/index.php/poetry/13940342/Bacilul_lui_Koch
desy.demeter11/03/2020 at 10:13
Tzepelica: .”…Un zarzar mic, in mijlocul gradinii,
De miozot….”
https://www.versuri.ro/versuri/george-toparceanu-rapsodii-de-primavara-_eb6.html
Cu multumiri pentru cei putini, care au trimis un martisor si flori pe adresa dreapta sus. 🙂
desy.demeter11/03/2020 at 10:24
“SURSE Grupul tehnico-științific condus de Arafat a recomandat suspendarea cursurilor în preuniversitar și universitar până la 31 martie. Propunerea trebuie aprobată de Comitetul pentru Situaţii Speciale
….Amintim că precedenta recomandare a grupului condus de Arafat a fost suspendarea cursurilor în preuniversitar până pe 21 aprilie, după vacanța de Paști, însă decizia finală a Guvernului a fost anunțarea oficială a închiderii tuturor școlilor și grădinițelor până pe 22 martie, cu posibilitatea de prelungire.
Potrivit surselor Edupedu.ro, recomandarea făcută astăzi, 11 martie, de Grupul de suport tehnico-științific reprezintă o etapizare a propunerii inițiale, având în vedere că după 31 martie mai sunt doar 4 zile de școală, după care este programată vacanța de Paști de 2 săptămâni.”
https://www.g4media.ro/surse-grupul-tehnico-stiintific-condus-de-arafat-a-recomandat-suspendarea-cursurilor-in-preuniversitar-si-universitar-pana-la-31-martie-propunerea-trebuie-aprobata-de-comitetul-pentru-situatii-specia.html
A A11/03/2020 at 11:04
“grupul tehnico-stiintific” ar trebui sa includa si pe seful organizatiei bor, ca sa se evite ca bisericile sa devina generatorare prolifice de focare mobile de infectie.
“calafatul” insusi recunoaste ca se poate avea rata de infectie de 70% din populatia tarii.
A A11/03/2020 at 10:31
60-70% infectati?…
https://news.yahoo.com/angela-merkel-just-estimated-60-184506028.html
Intamplator11/03/2020 at 10:35
Cazul “Gerota”
Deci ,60 ani…fost șef de sectie de poliție in București..:angajat la stat (unde altundeva)…familia tot la stat….călătorește in străinătate …se simte rău …se duce și se internează …asta după ce bântuie prin oraș -pacat ca nu s a pupat și cu fierea-…spune ca nu a călătorit in străinătate ….și pana acum a infectat vreo 5-6 și a închis un spital….
ăștia sunt “shmecherii”…. ăștia sunt cei care ne conduc….sunt curios daca va păți ceva…ca pe aia care au ieșit din izolare “colegii lui” i au amendat
A A11/03/2020 at 10:44
Dobitocii nu inteleg ca unul infectat si netratat din timp devine el insusi un nou focar de perpetuare in avalansa a virusului.
De aia, peste tot in lume, alearga astia disperati dupa fiecare infectat in parte; de aia chinezii ard cadavrele decedatilor covid19 fara nici o discutie. Asta-i mechanism cu potential de distrugerea a specie, n-a fost asa vioiciune si self-replicare nici la sars si nici la mers.
La noi, multi dobitoci… Si da, pacat ca n-a pupat si marea cxxxx de bacau adoptata de bucuresteni la primarie; macar ar fi facut si un bine intre toate relele.
Paganel11/03/2020 at 11:31
Apropos de dobitoci, sau, mai degrabă de nesimțiți… Ajuns la facultate, am urcat cu liftul cu un „coleg”, fost student, care, mai anul trecut, dacă trecea pe lângă mine și intra chiar în biroul meu, „uita” să salute (acum a salutat!… 🙂 )… Zice, la un moment dat că mulți nu respectă regulile… Ce „minge la fileu” mi-a ridicat… Zic: „Acum se va vedea ce consecințe are faptul că mulți nici nu vor să audă de bun-simț, de cei șapte ani de acasă, de respect reciproc, de respectarea regulilor, legilor și regulamentelor!”… Am mai zis și altele, cam tot „pe-acolo”: el tăcea chitic! Dacă s-o fi simțit „vizat” – puțin îmi pasă! Să vadă și el cum e să „te faci”, după ce-ai scăpat de studenție, master, doctorat și așa „te-ai ajuns” că nu mai dai nici „Bună ziua!” celor care te-au pregătit, dacă nu-s dintre „greii” facultății!…
După ore – la vot! Pus ștampila pe Muraru! Poate câștigă! 🙂
stefan6011/03/2020 at 11:42
Dinamica coronavirus e aceiasi peste tot.
1- se incepe cu putine cazuri
2- se subestimeaza riscul de infectare dand timp virusului sa se propage unde vrea prin contact uman , respiratie.
3- incepe faza galopanta cind zilnic noile cazuri sint cel putin duble fata de ziua precedenta.
4- sistemele sanitare sint depasite deoarece :
a – lipsesc medici specializati in infectii.
b- lipseste un tratament universal valabil.
c- posturile in spitale pentru boli infectioase si inalt transmisibile sint depasite de numarul bolnavilor cu complicatii si care necesita intubari , respiratie asistita si cel mai important , izolare individuala.
4- guvernele iau masuri dure . BLOC activitati , carantina obligatorie fara exceprii. Unica arma impotriva raspindirii virusului care prabuseste sistemele sanitare nationale.
5- curse guvernamentale dupa aparatura , masti , manusi, combinezoane. Cine are industrie dedicata , monopolizeaza toata productia. Cine nu are capacitati autohtone de productie in domeniu , Dumnezeu cu mila.
Cea mai buna si eficienta masura luata , vezi China. Bloc total , armata mobilizata , cine incalca carantina obligatorie , smecherii si prostii , repede speriati cind vad mitraliera in fata.
Ca e dictatura sau democratie , nu sint alte solutii ACUM.
Carantina obligatorie generalizata incetineste ritmul raspindirii virusului.
Adica e un ajutor sistemelor nationale de sanatate pentru a NU avea ” virfuri ” de bolnavi zilnic care depasesc capacitatea de posturi.
Una e sa ai 10 cazuri noi zilnic in 40 de zile , alta e sa ai 400 zilnic in 15 zile.
Capacitatea medicala a fiecarei tari face diferenta.
mar11/03/2020 at 15:13
Nebunie, inconștiență…. Vai de steaua noastră 🙁 – ”“Fiul, infectat si el, angajat în SRI, a oferit mărțișoare colegelor și a împărțit cantina cu alți colegi până la rezultatul testului. Deocamdată din SRI nu se comunică nimic privind ancheta. Angajații SRI nu fac izolare sau carantină? E doar pentru oamenii ‘normali’?”, au spus, pentru Libertate, surse din apropierea lucrătorului SRI, în vârstă de 32 de ani.”
https://revistapresei.hotnews.ro/stiri-subiectele_zilei-23715636-libertatea-fiul-pensionarului-mai-lucreaza-sri-impartit-martisoare-mancat-cantina-institutiei.htm
Intamplator11/03/2020 at 15:43
mai….SRI ….primărie….o estimare
Pensie-fost colonel- vreo 10 mii+salariu= 14-15 mii
nora-vreo 5mii
Fiul- vreo 10 mii
vreo 30 mii-6,5 mii€!!!!!
ma întreb daca in neamul ăstora pana la gradul 4 de rudenie e vreunul care știe ce înseamnă munca…
mar11/03/2020 at 15:54
In subsol este un comentariu foarte interesant și nu este paranoic.
mar11/03/2020 at 16:00
Și toți lucrează în puncte strategice, în plus pensionarul bagă în carantină spitalul MI și o doctoriță. Scenariu de film sau mai mult.
Paganel11/03/2020 at 17:46
https://www.hotnews.ro/stiri-sanatate-23715652-asociatia-daruieste-viata-directioneaza-toate-donatiile-primite-incepand-astazi-catre-lupta-coronavirusul-sprijinim-autoritatile-vrem-cooperam-institutiile-care-gestioneaza-criza.htm
Un exemplu de urmat!… Măcar de către cetățeni, că de la „stat” n-am nici o speranță!…
Paganel11/03/2020 at 18:20
Mutul nesimțit l-a instalat pe plagiatorul mason!
Nu dau link, îmi cer scuze! Mai că-mi vine să-i zic ce să-l lovească pe mut (are peste 60 ani), dar, probabil a văzut și Dumnezeu ce face klaunul de la Kotrocheni!…
Observator11/03/2020 at 18:35
Cică OMS a declarat oficial pandemie de COVID-19 (Digi24 TV)
Nu că ar schimba ceva…
mar11/03/2020 at 18:39
”Organizația Mondială a Sănătății declară oficial pandemie de coronavirus”
https://www.g4media.ro/organizatia-mondiala-a-sanatatii-declara-oficial-pandemie-de-coronavirus.html
Tzepelica11/03/2020 at 19:09
“România a achiziționat în regim de urgență 200 de ventilatoare și încearcă să-și crească numărul de paturi ATI, care pot face diferența între viață și moarte.
Dintre cele 2.000 de paturi, aproximativ 1.000 au aparat de ventilație, dar cifra nu este încă confirmată oficial, autoritățile fac calculele.”
https://www.libertatea.ro/stiri/romania-a-achizitionat-in-regim-de-urgenta-200-de-ventilatoare-si-incearca-sa-si-creasca-numarul-de-paturi-ati-complet-dotate-cate-avem-2908357?utm_source=facebook&utm_medium=social&utm_campaign=Tolontan-page-post&fbclid=IwAR2_Dp2zXFTew2oRt0BWKQX3xhy_b-s6ngGpzdB5Pq2HZw_A80C7rVH4MPE
Paganel11/03/2020 at 19:57
Vă dați seama că, dacă venea coronavirusul acum un an, pe vremea asta, rămâneam, pe lângă kalafath, cu #capdematura, dracknev, găurel și toată liota?… În plus, cine mai ieșea la proteste? Câți mai veneau în piețele României???
mar11/03/2020 at 20:51
Nici acum nu este o perspectivă roz, dar am scăpat de ei parțial. Bună seara 🙂
stefan6011/03/2020 at 23:06
TOATE magazinele NON ALIMENTARE se inchid in Italia.
Raman deschise farmaciile.
Fabricile sa ia toate masurile necesare pentru munca protejata.
Unde e posibil , concedi anticipate.
Declaratii prim ministru italian.
Previziunile zic ca NU A FOST AJUNS INCA “VIRFUL” DE IMBOLNAVIRI.
Se asteapta in urmatoarele 14 zile.
Practic de maine sute de mii de vanzatori , casieri , personal auxiliar , stau acasa.
Nu se specifica INCA pe banii cui.
Intamplator11/03/2020 at 23:14
ceea ce era de așteptat
Gaurel a fost reales rector la Iași ….
nu ma pot abține sa nu ma întreb de ce e Moldova unde e….vosganian e deputat veșnic de Iași , primarul de Iași e “inamovibil”….dar ,e ușor , sa se dea mereu vina pe “mitici”….
nu mai zic de alde solcanu…fenechiu și alți “bravi moldoveni” care “și au aparat regiunea”
cam cum își “apara” UDMR Harcov ul
p.s @paganel -nimic personal/Dvs sunteți -cred-mai moldovean decât cei de acolo,așa cum ND e mai bucureștean decât mulți dintre noi
Paganel12/03/2020 at 08:33
Să detaliez contextul. Alegători cu drept de vot – 861 (cadre didactice și studenți). Au votat cam 69% – cea mai slabă participare la urne la UAIC! Dintre voturile exprimate, 280 – găurel, 210 – Muraru și, atenție! – 100 voturi nule! Pai, nulele + voturile lui Muraru dau mai mult decât ce “are” găurel! Dacă mai adaug și faptul că șefa Comisiei Electorale pe Universitate este o fostă doctoranda și consiliera a lui găurel, ce fel de “realegere” e asta?
Domnul Muraru poate contesta rezultatele și să ceară renumararea de către o Comisie independenta! Eu cred că găurel a fraudat la greu!
Prezentarea rezultatelor se găsește pe Ziarul de Iași.
stefan6012/03/2020 at 08:45
La mine in sat inchide si fabrica LUBE. Mobila de bucatarie. A doua ca facturat in domeniu din Italia.
10 zile toti cei 450 angajati , acasa.
Inchide si magazinele ei + tot sistemul de aprovizionare-distributie. In total cam 3.000 persoane acasa.
In zona mea , inchide un vechi client . Tod’s.
Incaltaminte si accesori din gama lux.
10 zile toti acasa. Alti vreo 2.000 angajati acasa.
In general se aplica modelul chinez.
Se inchid tot si toate.
Unica solutie pentru a reduce infectarea si raspindirea virusului.
Interzisa iesirea din locuinte.
Poti iesii doar pentru cumparaturi , plimbat cainii, forta majora.
« Revista Presei – 12 martie. Anticipatele s-au ofilit de coronavirus.
Nu vă panicați, Arafat închide toată țara! »

References: CCR 
 CCR 
 CSM 
 CSM 
 CSM 
 CCR 
 CCR